Koopooreenkomste: ‘n Wysiging kan jou transaksie kelder! - BGR De Villiers\nKoopooreenkomste: ‘n Wysiging kan jou transaksie kelder!\nJulie 2016, Nuus / By PaarlAdmin\n“Ons het dan daarop hand geskud?”\nAs ‘n algemene reël is ‘n mondelinge ooreenkoms bindend. Die bekendste uitsondering op hierdie reël is die verkoop van grond of eiendom. Sulke ooreenkomste moet op skrif wees en dit moet ook deur beide partye geteken wees om geldig te wees. Die rede hiervoor is dat moontlike dispute en verwarring tussen die koper en verkoper beperk kan word as al die terme van die ooreenkoms op skrif gestel is. Beide partye bevestig die inhoud van hul ooreenkoms deur dit te onderteken.\nIn praktyk het jy dikwels ‘n skriftelike aanbod wat die koper onderteken. Dit word gewoonlik via die eiendomsagent aan die verkoper voorgelê. Indien die verkoper tevrede is met die aanbod, sal hy dit aanvaar deur dit te onderteken. Wanneer die verkoper die aanbod onderteken het, het ons met ‘n koopooreenkoms te doen. Wat dikwels gebeur is dat die partye aanpassings en wysigings aan die ooreenkoms maak, wanneer dit geteken word. Daar is dus dikwels nog verdere onderhandelinge oor aangeleenthede soos prys, verbeteringe, okkupasiedatums en okkupasiehuur wat in die ooreenkoms gewysig word en wat dan aan die ander party deurgestuur word.\nSodanige wysigings aan die ooreenkoms moet deur die ander party aanvaar word om geldig te wees; anders het jy ‘n teenaanbod en geen aanvaarding nie.\n‘n Onlangse saak in die Hoë Hof wys daarop dat dit ‘n vereiste is dat beide die koper en die verkoper alle wysigings moet aanvaar en onderteken vir die finale koopooreenkoms om geldig te wees.\n‘n Aanbod is aanvaar – of is dit?\n‘n Koper het R6,3 miljoen aangebied vir ‘n eiendom.\nDie Verkoper het die aanbod om te koop aanvaar en onderteken; maar wel voorwaardelik, met wysigings aan ‘n klousule wat voorsiening gemaak het vir die inspeksie van die eiendom deur ‘n bou-inspekteur.\nDie koper het hierdie wysigings aan die ooreenkoms eers gesien nadat sy reeds die deposito van 10% betaal het. Sy het nie die wysigings aanvaar nie en het aangedring op die terugbetaling van die deposito.\nDie verkoper het slegs ‘n gedeelte van die deposito terugbetaal. Hy het aangevoer dat haar aanvaarding van die ooreenkoms ‘n geldige en bindende koopooreenkoms daar gestel het. Die koper was nie hiermee tevrede nie en sy het die hof vir hulp genader.\nVoorwaardelike aanvaarding – die regsposisie\nDie hof het die koper te hulp gekom en die verkoper beveel om die volle deposito terug te betaal. Die hof bevind dat: –\nDie verkoper moet bewys dat die koper ingestem het tot die koopooreenkoms in sy finale vorm.\n‘n Voorwaardelike aanvaarding van ‘n aanbod hou in dat die aanvanklike aanbod\nof anders dat ‘n teenaanbod gemaak word.\nIndien daar nog uitstaande aspekte is wat verdere onderhandeling verg, hou dit in dat daar geen ooreenkoms is nie; of ‘n ooreenkoms word wel gesluit met die verstandhouding dat die uitstaande aspekte op ‘n latere stadium tot finaliteit onderhandel gaan word. Die bewoording van die ooreenkoms gaan die deurslag gee.\nIn hierdie spesifieke geval bevind die hof dat die verkoper se wysiging aan die ooreenkoms wesentlik was en daarom was dit ‘n teenaanbod. Hierdie teenaanbod is nie deur die koper aanvaar nie en gevolglik was daar dus geen koopooreenkoms nie.\nWees eerder versigtig.\nDit is belangrik dat die partye enige wysiging aan die ooreenkoms op skrif moet stel. Beide partye moet hierdie wysiging aanvaar en onderteken om te bevestig dat die wysiging in orde is. Onthou net, as dit by eiendomstransaksies kom, kan jy nie bekostig om enige kanse te vat nie. Jy teken niks voordat jy en jou prokureur nie saam na die ooreenkoms gekyk en saam deur enige voorgestelde wysigings gewerk het nie.


Tyd is 'n goeie slaaf, maar 'n baie slegte baas... : uit die woord\nMet die sondeval in die paradys het die mens 'n tydelike wese geword (Gen 2:17; 3:19).\nMoenie ophou kyk nie! : redaksioneel\nDaar is byna twee maande van die nuwe jaar verby en almal is gefokus op die take wat ons hierdie jaar beplan - DV. Dit is van groot belang hoe ons na dinge kyk en watter instelling ons daarteenoor het. Die kort woordjie kyk bied 'n hele aantal perspektiewe in hierdie verband. Daar is, om te begin, die woordjie opkyk wat ons ganse lewenshouding bepaal.\nOns toekoms - ons roeping\nTwee gevoelens tipeer die moderne mens, wêreldwyd en in Suid-Afrika: onsekerheid en onveiligheid. Dit is waar dat sommige lande relatief meer veiligheid bied as ander, dat iemand in Nieu-Seeland byvoorbeeld meer veilig voel as in Suid-Afrika. Maar sekerheid en veiligheid is relatiewe begrippe. Die wêreldwye klimaatsverandering en die omvattende omgewingsbesoedeling kan niemand meer ontsnap nie. Uiteindelik bedreig dit alle mense op aarde op alle plekke.\nGaan dit regtig so sleg met ons hier in Suid-Afrika? : brandpunt\nWanneer dinge in hulle lewe skeefloop, het baie Afrikaners - ook Christen-Afrikaners - die gewoonte ontwikkel om smalend te sê: "Dis mos hoe dit gaan in die nuwe Suid-Afrika!" En baie kla verwytend: "Dit gaan baie sleg (met ons) in Suid-Afrika!" Ander sê dit reguit: "Daar is géén toekoms vir ons en veral vir ons kinders nie." Dikwels is dit Afrikaners wat hulle in die buiteland gevestig het, wat die hardste stemme laat hoor oor hoe sleg dit in Suid-Afrika gaan, en wat hulle byna verlekker in elke brokkie slegte nuus uit hulle ou vaderland. In hierdie Brandpunt wil ek saam met die leser met hierdie fatalistiese en verwytende ingesteldheid oor ons hier-wees in Suid-Afrika, biddend - en in ootmoed - voor die Here gaan staan.\nDie redakteur gesels met... Erna Kruger\nSource: Die Kerkblad 110, pp 13 –16 (2008)\nErna (Labuscagne) Kruger is gebore in 1939 en het skoolgegaan op Steynsburg in die destydse Kaapprovinsie. Sy het gedurende haar hele skoolloopbaan altyd die eerste plek (akademies) in haar klas behaal.\nMaak tyd vir alles ... as Christen te midde van 'n besige beroeps- en gesinslewe : fokusartikel\nAuthor Louis Kruger\nHierdie artikel maak 'n beroep op ons almal om tyd te maak. Hoe maak mens tyd? Het ons almal nie in elk geval net 24 ure per dag nie, of het sommige mense meer tyd as ander? Verder kan mens van die opskrif aflei dat ons beroeps- en gesinslewe alreeds besig is en dus baie van ons tyd opneem. Ons gaan kyk na sommige aspekte van tyd, die eise op ons tyd, hoe ons daaroor moet besin in verantwoording tot ons Christenskap en in verantwoording aan die Here.\nOns rustiger lewe ná aftrede ... terwyl soveel mense rondom ons al weer woel en werskaf : fokusartikel\nDie feesdae en die vakansie is verby. Die werkendes is voluit aan die woel en werskaf met voorbereiding vir die jaar se werksaamhede en die take van elke dag. Hulle is aan die gang met 'n dolle gejaag om alles elke dag klaar te kry. Dit ontgaan die afgetredenes nie. Hulle was 'n leeftyd daarmee besig.\nSoveel rekeninge om te betaal! - om as Christen jou geldsake verantwoordelik te bestuur : fokusartikel\nAan die einde van elke maand - is dit daar! Rekeninge en rekeninge en nogmaals rekeninge. Dit gebeur in elke huisgesin, by sommige stroom dit net meer in as by ander.\nBalans in my vol skoolprogram : fokusartikel\nAuthor Emma Jooste\nHoe kan ek 'n goeie balans in my vol skoolprogram skep? Dis 'n vraag wat 'n mens maklik probeer vermy, en tog is dit so belangrik om 'n slag goed daaroor na te dink. Balans beteken dat jy genoeg tyd moet maak vir alles wat jy elke dag moet doen.\nDie kerke irrelevant vir die samelewing? (3) - betrokkenheid by die samelewing - hoe dit bereik kan word : diskussie\nOns het die vorige keer op die volgende gewys: toegewyde Christene, integrale Christene, betrokke Christene en ekumeniese Christene. Hierdie keer wys ons op vier nuwe aspekte.\nMeer van "nuwe lied" : diskussie\nDie artikel "'n Nuwe Lied" deur prof. JP Malan (DK Des. 2007) is 'n sinvolle bydrae tot die diskussie rondom kerksang. Dit is in lyn met wat\nPsalm 25:1-10 : 'n roep tot beskerming teen vyande en meer onderrig van God : skrifstudie\nAuthor Robin G. Branch\nVakkundiges klassifiseer Psalm 25 as sowel 'n klaag- as 'n Torah-psalm. Klaagpsalms, die mees algemene soort in die boek Psalms, gee uitdrukking aan die nood of benoudheid van 'n individu of gemeenskap, roep God aan, stel 'n klag, lê 'n petisie voor, en eindig gewoonlik met 'n uitroep van lof en danksegging. Die moontlikheid van openbare beskaming deur sy vyande ontstel die skrywer van Psalm 25.\nKerklike eenheid 'n werklikheid\nIn die jaar 2007 is daar - so stil-stil - geskiedenis geskrywe binne die Gereformeerde Kerke in Suid-Afrika. Baie mense en baie vergaderings het deel gehad aan 'n nuwe hoofstuk binne die geskiedenis van die Gereformeerde Kerke in Suid-Afrika (GKSA).\nClaassen stel die (stryd)ordes op : resensie-artikel\nDiegene wat toegang het tot die Kaapse / Oos- Kaapse koerant Die Burger sal bekend wees met dr. George Claassen se weeklikse rubriek Wetenskap Vandag, wat sedert 2001 in die koerant verskyn.\nDie Presbiteriaanse Kerk in Korea : 0-2007 in 100 jaar!\nKorea in een minuut: Die grondoppervlakte van Suid-Korea is weinig groter as KwaZulu-Natal. Die totale bevolking van Suid-Korea is gelykstaande aan dié van Suid-Afrika.\nBring vir my 'n Bybel saam!\nDis Sondagoggend op Messica. Messica, 'n dorpie langs die Chicamba-dam, is in die Manicaprovinsie in Mosambiek. 'n Suid-Afrikaanse bosboumaatskappy het baie jare al grond in Mosambiek waarop hulle plantasies het. Weens die jarelange oorlog het hulle onttrek. Die plantasies het verwaarloos, en die plaaslike bevolking het hulle intrek op die grond geneem.\nInteressante feite uit die vroeë geskiedenis van die Geref. Kerk Durban tot 1970 : gemotiveerde ampsdraers en toekomsvisie se merkwaardige resultate\nAuthor Japie Van der Walt\nIn die eerste jare van die 20ste eeu was die Gereformeerde lidmate hier omtrent so skaars soos hoendertande. Die enigste Gereformeerde Kerk in Natal was Vryheid wat in 1897 gestig is in die verre Noord-Natal.\nTeoloë, historici, sowel as navorsers en studente in verwante vakgebiede word hiermee vriendelik uitgenooi om referaatvoorstelle in te dien oor die tema Calvyn as Kategeet vir die 8steSuid- Afrikaanse Calvynnavorsingskongres. Hierdie kongres vind plaas op 2-4 September 2008 by die Universiteit van die Vrystaat in Bloemfontein. Dit word georganiseer deur die Instituut vir Klassieke en Reformatoriese Studies in samewerking met die Fakulteit Teologie.\nHierdie is 'n anagram, en dit handel oor die natuur: bome, plante, edelstene en diere - wat ons in die Bybel lees. (Die oplossing verskyn in die volgende uitgawe.)\nSource: Die Kerkblad 110, pp 44 –46 (2008)\nArtikel 31 KO is nie die probleem nie\nIs dit die regte benadering?\nGeld toets jou vertroue in die Here\nVerhouding tussen Ou en Nuwe Testament\nOnopsigtelike verandering maak groot verskil in teks


Hoe om ’n man te verlei | SARIE\nHoe om ’n man te verlei\tdeur André le Roux\nStaan net naby genoeg aan hom … dis al.\nMaar soms moet jy tog ’n bietjie harder probeer, soos wanneer hy baie moeg of bekommerd is. Sê net, toemaar alles sal regkom, dan kan jy maar weer nader staan. Sy moegheid sal ook verdwyn.\n“Jy het darem maar net die vermoë om my te laat ontspan,” sal hy sê. “Ek voel nou so ontspanne ek kan in jou arms aan die slaap raak.”\nHou hom wakker! Daarvoor hoef jy nie jou arms te swaai of geraas te maak nie, want dikwels lê die grootste verleiding in die kleinste gebaar. Soos wanneer jy opstaan en jou lekker staaadig uitrek, arms bo die kop, als lig op en vorentoe en ’n stukkie van jou maag steek uit. (’n Stukkie maag kan ’n man so spelerig soos ’n worshondjie maak, sy tong sal uithang.)\nOf staan in die deur met jou heup teen die kosyn. Terwyl jy aan ’n roomys lek en onder effens wulpse wenkbroue deur na hom loer, eers na die roomys, dan na hom, dan terug na die roomys. Hy sal smelt.\nAs jy jou toonnaels rooi verf met jou een been opgetrek, het dit dieselfde uitwerking. Veral as jy uit die bad kom en jy’t nog nie kans gehad om klere aan te trek nie. Of as jy gaan sit met die een been ingevou onder die ander een, dis amper soos Sharon Stone, net beter. Hy sal sirkeltjies om jou loop om niks te mis nie.\nOm te buk, daarenteen, is ’n grootser gebaar en dit werk elke keer. (Die derrière kom sterk deur, sien?) Maak nie saak watter kant toe jy buk nie, vooroor of agteroor, g’n man kan dit weerstaan nie. Maak net seker hy sien jou raak, anders loop en buk jy dalk die hele aand oral deur die huis en daar gebeur niks nie. Dit moet lyk asof jy per ongeluk gebuk het. (“Oeps, hoe buk ek nou per ongeluk voor jou.”)\nTeen die tyd dat jy weer regop kom, is hy totaal verlei, hy trippel.\nPasop net vir daardie klassieke een, daar waar jy hom by die voordeur inwag in ’n oopgevoude kamerjas, of ’n rooi bra met kniehoogte stewels en niks meer nie. Wanneer hy die voordeur oopmaak en jy drapeer jouself sysag teen die kosyn, heup eerste – so met die oop kamerjas of rooi bra en stewels – staan hy daar en smile en skuins agter hom staan sy baas. Wat hy genooi het vir ete sonder om jou te sê. (Mans doen dit.) Jy voel dalk later sleg omdat jy die deur in sy baas se gesig toegeklap het sonder om eers te groet.\nBly liewer in die bad en stuur ’n SMS kort voor huistoekomtyd: Eks ini bad, ko gee asb vi my di handdoek an. Hy sal tien minute vroeër by die werk wegloop. Of: Wag vi jo oppi mat ini stkamer. Hy sal oor sy voete val. (Onthou die rooi bra.)\nUiteindelik werk vroulike verleiding op net twee beginsels – óf die direkte aanslag, óf subtiele suggestie. Albei werk goed, maar laasgenoemde werk beter, want dit skep ’n bepaalde belofte, ’n soort afwagting, ’n soort opwarming, ’n soort uitgestelde vergoeding.\nByvoorbeeld: Daar lê jy op die bed met jou kniehoogte stewels en niks meer nie en vra ewe: “Wil jy nie my bootse vir my uittrek nie?” Hy kom net daar om.\nDis die direkte aanslag. Suggestie is wanneer jou bloes se boonste drie knope onverklaarbaar losglip en jy maak of jy dit nie eintlik agterkom nie. Dis wanneer jy weet hy weet en hy weet jy weet hy weet. (So iets.)\n’n T-hemp – nét ’n T-hemp – is ook suggestie. Of wanneer jy sê: “Ek gaan nou slaap, kom jy ook?”\nNou moet hy kies tussen jou en die TV. Dis nie altyd maklik nie, maar as jy sê jy kry koud, en hy wéét jy sal nie sonder hom aan die slaap kan raak nie, jy soek hom agter jou rug, sal hy jou rugkant kies.\nLoshande, elke keer.\nVeral as jy vooroor buk om die TV af te sit.


Leopard TV-Leopard business lessons - Kudu- Luiperd besigheidslesse - KoedoeHOME » Bladsye » Luiperd besigheidslesse - Koedoe\nSakeles : Luiperds - Koedoes\nRespek sorg vir gesonde balans en oorlewing van albei\nAlbei die diere is meesters op die gebied van oorlewing, veral in digte bosse en bergagtige omgewings. In die Bosveld kompeteer koedoes en luiperds met ander van hulle soort vir loopgebiede, asook met die mens, en koedoes kompeteer nog met luiperds ook.\nIronies genoeg is ’n koedoe een van die bokke wat waarskynlik die beste oorleef en aanteel in die Bosveld se berge en ruigtes. So ook is luiperds die roofdiere wat die beste oorleef en aanteel in die Bosveld. Die diere leef, slaap, eet en teel tussen mekaar in dieselfde gebied. Koedoes beweeg ‘n groot deel van die tyd tussen en onder bome, luiperds beweeg ook tussen bome, gekamoefleer deur skadukolle, en slaap dikwels hoog in die bome, met koedoes wat naby of onder hulle deurloop.\nDat koedoes so goed tussen luiperds oorleef, is op sigself ’n misterie. Ontleding van mismonsters wys dat rooibokke, en nie koedoes nie, ‘n groter deel van luiperds se spyskaart uitmaak, al beweeg rooibokke nie die hele tyd in die ruigtes nie. Die vaardighede van beide die diere is verstommend en sakemanne sou wat wou gee om te weet wat albei se geheime is. Om albei die diere as ´sakeleermeesters´ op Shayamanzi te hê, is voorwaar ‘n groot voorreg. Die onbemande internetkameras bied my die geleentheid om hierdie diere in die dag en nag dop te hou. Koedoes in die Bosveld leef oënskynlik vreesloos, dag en nag, tussen die luiperds en die gevaarlike slange, soos mambas, Mosambiekse spoegkobras en pofadders. Slange en ander roofdiere is juis ook ‘n groot oorsaak van luiperdwelpies se dood.\nKoedoes en luiperds kan in dieselfde gebied suksesvol oorleef sonder dat luiperds te veel koedoes vang. Die geheim is dat koedoes ander wild as ‘n “buffer” tussen hulle en luiperds gebruik. Koedoes het oor dekades die gedrag en jaggewoontes van luiperds fyn dopgehou.\n‘n Koedoe weet dat ‘n luiperd nie so maklik ‘n bok vang nie, want luiperds moet naby kom om vinnig te storm en wil nie in die proses beseer word nie omdat hulle alleenjagters is. ‘n Ernstige besering beteken dat ’n luiperd nie kan nie jag nie, wat weer honger kan beteken. ‘n Skop met ‘n vlymskerp koedoe-hoef kan maklik so ‘n ernstige wond veroorsaak. ‘n Klipperige omgewing, veral teen ‘n klipperige lae randjie, is nie ‘n gunstige jaggebied vir luiperds nie. Gewoonlik is daar baie kleinwild wat laer in die ruigtes hou, byvoorbeeld bosbokke, njalas, rietbokke, en selfs rooibokke, asook ander diere soos ape, bobbejane en voëls, byvoorbeeld fisante en patryse – almal diere wat op die luiperds se spyskaart is, maar ‘n “buffer” vorm tussen die koedoes (wat net ‘n bietjie hoër op teen die kliprandjies wei), en die luiperds, wat in die langer gras en ruigtes hulle prooi bekruip.\nDie voëls en bobbejane is ook nog ´oë´ – hulle kan skielik wegvlieg of blaf vir enige teken van ‘n roofdier. Luiperdvoetpaadjies wat hulle loopgebied aandui, loop meestal langs rivieroewers en in mindere mate, of oor korter afstande, oor moeilike terrein. Luiperds sal wel, wanneer hulle nie noodwendig op die jag uit is nie, hoog op ‘n koppie of in hoë bome gaan lê om wild se bewegings presies vas te stel, veral net voor donker. Net na sononder sal hulle toeslaan op die gebied waar die wild gaan oornag, gewoonlik nie ver van die plek waar hulle tot net voor donker nog gewei het nie. Kleiner wild sien ook ‘n luiperd moeiliker raak in die lang gras langs rivieroewers as die groter koedoes, wat ietwat uit die langgras en meer tussen die bome wei. Alhoewel koedoes ook nie groot troppe maak nie, het ‘n troppie koedoekoeie ‘n baie beter kans om ‘n luiperd raak te sien as ‘n kleiner bosbokooi wat alleen deur die langgras en struike beweeg. Spanwerk en die gebruik van mekaar se sintuie is dus van lewensbelang om te oorleef.\nDit is asof daar ‘n perfekte balans is en al die diere ‘n regverdige kans het om te oorleef. Dit verg dus fyn uitgewerkte strategieë van roofdiere om week na week suksesvol te jag. 70%+ van luiperdaktiwiteite is in die ruigtes langs rivieroewers waar daar baie groot variasie van prooi is (voete / kliënte).\nDeur die eeue heen het luiperds en koedoes instinktief ‘n diep respek vir mekaar ontwikkel. Luiperds ken en hou rekening met koedoes se uitmuntende vermoë om hulle te bly ontglip al bly hulle in dieselfde bos. Koedoes hou rekening met luiperds as waarskynlik die beste jagters in ruigtes, en juis daarom oorleef en teel die koedoes aan en bly hulle een van die wildboer se belangrikste bronne van jag-/biltonginkomste. Pryse per kilogram koedoevleis/-biltong is juis baie laag in verhouding met ander wild omdat die koedoes so goed in die Bosveld aangepas is en teel (blaarvreters).\nWildboere wat goed besigheid doen deur koedoevleis/-biltong aan winkels/restaurante te voorsien, of miskien selfs teen die heersende dollar/rand wisselkoers die vleis uitvoer, mag dalk in die toekoms nog breed glimlag. Almal kan nie skaars wild vir ‘n spesiale trofee jag nie, of eers daaraan dink om skaars wild te skiet vir vleis of biltong nie. Die vraag na vleis (van diere) wat in natuurlike veld wei en nie allerlei hormoontoevoegings bevat nie, styg ook daagliks.\nDie kernwoord hier is “respek”. Die oomblik wanneer twee partye mekaar respekteer is die kans vir sukses en oorlewing soveel beter vir albei partye.\nLuiperds en koedoes respekteer mekaar en albei partye lewe suksesvol en langer. Omdat koedoes se sintuie al so goed ontwikkel is om luiperds raak te sien en te ontglip, waarsku ´n koedoe wat skielik begin hardloop natuurlik ook die ander wild. Gewoonlik staan hulle doodstil agter ‘n bos om alles waar te neem en hardloop as dit ‘n “groot risiko” is. Die ander wild weet dit.\nLuiperds behoort dus eerder koedoes te vermy, want die koedoes gaan hulle waarskynlik eerste waarneem, weghardloop en sodoende al die ander prooi ook laat hardloop. Die luiperd kan natuurlik die koedoe se vermoë “respekteer” en hom eerder as ‘n “bondgenoot” inspan om hom te help om suksesvol jag te maak op ander wild. Ander wild wat in die omgewing van koedoes wei, mag moontlik oorgerus en te veel op hulle gemak raak en nie mooi fokus op wat in die omgewing aangaan nie en dus ‘n uitgeslape luiperd ten prooi val. Luiperds weet al dat koedoes waarskynlik sal sorg dat hulle omring is deur ander wild, voëls, en bobbejane. Aangesien die koedoe heelwat groter as dié diere is, gaan die luiperd, met ‘n groot verskeidenheid op sy spyskaart, eerder die kleiner prooi aanval wat ‘n laer risiko vir beserings inhou. Hierdie alleenjagter kan nie beserings bekostig nie. Die suksesvolle luiperd, wat koedoes respekteer, sal dus die langgras en digte ruigtes om ‘n koedoe fynkam en dalk eerder konsentreer op ‘n alleenstaande bosbok of njala-ooi. Natuurlik gaan ‘n luiperd “die swak skakel” tussen die koedoes aanvat – soos ‘n kleintjie wat afdwaal en nie meer deel vorm van die gesamentlike netwerk van sintuie van die hele trop koeie nie. Die ma weet dit en, in teenstelling met baie ander wild, loop haar kleintjie en selfs die vorige jaar se kalf gewoonlik baie naby aan haar in die ruigtes. Die ander swak skakel is soms ‘n gegewe situasie. Ironies ontstaan die swak skakel/situasie weereens waar die mens inmeng deur koedoes te voer. Rondom die voerplekke drom ‘n klomp koedoes saam wat almal gelyktydig vreet, stof opskop en ‘n “geraas” maak. Die kleintjies word uitgedruk en dwaal alleen eenkant weg van hulle ma’s. Selfs die bul (leier), wat gewoonlik eenkant staan totdat die koeie die “voerplek” beveilig het, tree anders op, stap in na die voerplek en jaag selfs die koeie weg om eerste by die voer uit te kom. Hierdie “swak skakel”- situasie skep dus ‘n perfekte geleentheid vir ‘n ervare, uitgeslape luiperd om te kies en te keur wat die maklikste prooi is om aan te val. Om dinge te vererger, gebeur dit boonop wanneer dit laatmiddag of aand is en die luiperds dus makliker kan wegkruip én beter kan sien.\nWildboere gee gewoonlik voerkorrels teen die laatmiddag, wanneer die vlakvarke gate toe begin gaan en die bobbejane slaapplek en skuilplek in die hoë bome vir die nag gaan soek, juis omdat veral bobbejane, nie in die nag so goed kan sien nie. Die voëls het ook al weggevlieg na hulle neste toe, met die gevolg dat die koedoes hulle min of meer in ‘n weerlose situasie bevind. Hulle raas, sien nie goed nie, vertrap mekaar en fokus nie op die omgewing nie en hulle “buffer” van diere wat hulle altyd waarsku (voëls, bobbejane, ens) het intussen gaan slaap.\nDie hele situasie word gedurende die teeltyd (ongeveer Mei) nog vererger, want nou het die bulle net een doelwit, om te teel. Een bul dek vyf of meer koeie en die voerplekke waar al die koeie in een trop bymekaar is gee hom geleentheid om rond te loop en presies te ruik watter koeie op hitte is. Meimaand is verder ook die begin van die jagseisoen en die jagters begin nou gedurende die dag met lang gewere in die veld rondloop.\nDie ervare, opportunistiese luiperd is intens bewus van al die “kwesbare” oomblikke en sal dus sy “jagstrategie” hierby aanpas deur kilometers ver uit die bosse en ver van die vlaktes te beweeg om homself rondom hierdie voerplekke in te grawe en gereed te maak vir ‘n feesmaal wat voorlê.\nIn hierdie “oorlewingspel” tussen koedoes en luiperds is daar wel ‘n groot risiko vir albei. Oorgretigheid (´greed´) by die koedoes om by die voerplekke uit te kom en ‘n oorgretigheid by die luiperds om hierdie maklike vangplek te benut, dra daartoe by dat hulle hulle respek verloor vir die ander koedoes en luiperds se loopgebiede. Oorgretigheid kan dus die dood beteken, veroorsaak deur jou eie spesie. Koedoes en luiperds, veral die manlike diere, het spesifieke loopgebiede. Deur net doodgewoon ander koedoes en luiperds se loopgebied te ignoreer, is ‘n waarborg vir ‘n konflik met joue eie soort. Lank voor die koedoes by die voerplek uitkom, het ‘n ander bul, wat die area en bos baie beter ken, die koedoe(s) al ingewag en as dit die groot, sterk bul is wie se loopgebied dit is, kan dit maklik die koedoe se einde beteken. ‘n Swaar wond deur ‘n horing veroorsaak, wat septies en vol maaiers word en later bosluise lok, kan ‘n stadige, pynlike, septiese dood beteken. Gulsigheid (“greed”) kos baie besigheidsmense hulle ondernemings, en selfs hulle lewe.\n‘n Goeie wenk vir wildboere is miskien om nié voerplekke waar koedoes vreet, te naby aan die ruigtes te hê nie.\nAlhoewel luiperds dus suksesvol rondom mensgemaakte voerplekke kan jag, is daar baie risiko´s wat in aanmerking geneem moet word as daar buite die loopgebied/kennisgebied gejag wil word (besigheid gedoen word).\nUit koedoes teen luiperds, of luiperds teen koedoes is, daar dus baie besigheidslesse te leer wat ons vir ons kinders of jong voortvarende besigheidsmense kan deurgee.\nDie besigheidswêreld is vol voorbeelde soos koedoes en luiperds. In my voorbeeld vergelyk ons groot, sterk besighede, naamlik die genoteerde maatskappye op die Johannesburgse Aandelebeurs as die luiperds (roofdiere). Die klein besighede bv. eenmansake, vennootskappe, besighede met minder as 50 permanente personeellede, is die koedoes (prooi).\nHoeveel keer hoor ‘n mens nie dat die klein sakeman sê: “Die groot besighede gaan ons doodmaak, ons kan nie teen hulle kompeteer nie; hulle verkoop groot volumes en kan dus pryse ver laer sny as wat die klein besigheid kan bekostig". As koedoes so sou “redeneer”, moes hulle al lankal uit die berge gevlug het, weg van die luiperdsaf en op die vlaktes gaan bly het. Die ironie is, hier sou hulle moontlik al na die eerste winter gevrek het, want hulle is blaarvreters en sou nie blare kry aan die bome op die oop vlaktes nie. Koedoes is ook baie vatbaar vir die koue winde op die vlaktes. Weeg dus, soos koedoes, risiko´s op en gebruik jou sterk punte as jou mededingende voordele om in jou natuurlike omgewing te oorleef en ‘n bestaan te maak.\nDit is juis die koedoes, wat naby aan die luiperds bly en hulle gereeld dophou, wat ook die beste oorleef, en die meeste geleenthede raaksien. So is dit ook met suksesvolle luiperds, wat soos groot besighede sorg dat hulle goeie assosiasie en besigheidsbande met koedoes (klein besighede) aangaan juis om die entrepreneurskrag van suksesvolle klein besighede saam te snoer om self meer suksesvol te wees.\nGroot besighede (luiperds) gebruik dus eerder suksesvolle klein besighede (koedoes) se vaardighede, en stoot ander klein besighede (ander wild in die omgewing) doodgewoon uit die pad uit.\nKlein besighede (koedoes) en groot besighede (luiperds) is albei sterker en meer suksesvol as hulle eerder bondgenote is en mekaar se sterk punte benut.\nByvoorbeeld: Groot besighede (luiperds) het ‘n groot spyskaart van transaksies (prooi) en kan nie werklik spesialiseer op een soort transaksie (prooi) nie, terwyl klein besighede (koedoes) weer oorleef deur in ‘n nismark te spesialiseer, hulle vreet byvoorbeeld net blare en vrugte.\nDit is juis hier waar die groot geheim lê. Groot besighede (luiperds) fokus op die groter prentjie (‘n wye spektrum van produkte / transaksies / prooi), terwyl klein besighede (koedoes) moet fokus op die kleiner prentjie (nismark-spesialisasie), met een of twee produkte.\nWord jy die leier op ‘n spesifieke gebied/produk, raak die groot besighede (luiperds) juis afhanklik van jou produk waarvan jy die spesialiskennis het.\nBaie belangrik: die klein man gaan sukkel om met Woolworths se gehalte en verskeidenheid groente te kompeteer. Wees dus die besigheid wat een van die produkte aan Woolworths moet verskaf, maak Woolworths eintlik afhanklik van jou produk. Kort voor lank sluit Woolworths ‘n groot kontrak met jou en word daar juis groot volumes van jou een produk via hulle landwye netwerk van winkels versprei. Al kry jy net ‘n klein gedeelte van elke rand, is die totaal van al hierdie klein deeltjies ‘n groot aantal rande. Dit is baie meer as die totale rand wat jy op jou eie met ‘n paar transaksies deur jou eie klein gelokaliseerde netwerk in een dorpie sou kry.\nDie oomblik wat luiperdbesighede dus afhanklik raak van koedoebesighede, en andersom, is daar ‘n wedersydse respek wat vestig en wat die kern is vir lang, standvastige en winsgewende besigheidsverhoudinge.\nKoedoes (klein besighede met spesialiskennis) ontglip dus die luiperd, en ander minder suksesvolle besighede (ander wild) word oorgeneem. Die ander wild wat so deur die luiperds opgevreet word, is waarskynlik ook blaarvreters wat met die koedoes se kalfies op dieselfde vlak meeding. Met hulle wat dan die hoofprooi van die luiperds raak, het die jong koedoes kans om op die laer blare sterk te word.\nAlhoewel groot besighede (luiperdbesighede vir die voorbeeld) ‘n omgewing totaal oorheers, is dit dus tog moontlik vir klein besighede (koedoes) om langs of tussen hierdie groot besighede suksesvol te oorleef.\nENTREPRENEURS / KLEIN BESIGHEDE\nIn Suid-Afrika is dit betreklik moeilik om as entrepreneur ‘n klein besigheid te begin – daar is doodgewoon net te veel regulasies en wette. Van skooldae af het dit my altyd gepla; hoekom moet ‘n mens vir iemand anders werk, hoekom moet ’n mens altyd toestemming vra vir alle kreatiewe dinge wat jy wil doen? Dit klink waarskynlik baie rebels, maar eintlik besef ek wat my as kind gepla het en dit is “oor-regulering”. Sny jou hare kort, sny dit net netjies en hou dit netjies. ‘n Goeie wenk vir jong kreatiewe mense wat entrepreneurs wil wees is: Begin ‘n besigheid waar die mark jou reguleer en nie elke tweede ou in ‘n regering wat nog nooit ‘n besigheid besit het nie; probeer jou heil vind in ‘n ongereguleerde mark, soos wat dit in die natuur gebeur.\nLuiperds en koedoes, die hele natuur, reguleer hulle/homself. Waar die mens inmeng, loop dinge gewoonlik verkeerd.\nEk dink byvoorbeeld aan wat ek hier skryf en die video´s wat op die Internet geplaas word. Dankie tog vir Internet en YouTube, anders moes ek seker eers weer toestemming en keuring vir elke diere-video by die een of ander raad gekry het, wat my na die volgende raad stuur om oor ‘n jaar miskien vir my te laat weet, nadat ek hulle tien keer gebel het, dat hulle my voorlegging verloor het.\nOor-regulering en magsbeheptheid loop hand aan hand. Die lande in die wêreld waar sake goed verloop, is juis lande waar al die regulasies verslap word en die mag wat ‘n regering verkeerd aanwend, ingeperk word. Entrepreneurs word ondersteun, want dit is juis hierdie klein besighede wat werk skep en bydra tot meer gesinne wat oorleef.\nKyk maar hoe ‘n luiperd sy omgewing bestuur. Al beskik hy oor die mag en vermoë om dalk al die wild in ‘n gebied dood te maak (selfs al het hy nie eens vleis nodig nie), weerhou hy hom daarvan. Die luiperd weet instinktief dat hy dan moontlik sal moet trek na ‘n ander gebied wat hy nie ken nie en waarvoor hy sal moet veg. Hy loop dan ook die risiko om doodgemaak te word of ernstig beseer te word, en alles (sy lewe) te verloor deur ‘n ander luiperd, of ‘n wildboer wat hom vang, omdat hy oorgretig en gulsig is en alles opvreet.\nNee, ‘n luiperd sal eerder sy gebied beskerm tot die dood toe. Hy sal die “swak” skakel (bv ‘n beseerde bok wat sou vrek) uithaal, en eintlik die wildboer ‘n guns doen deur sy genepoel te versterk. So sal hy ook die bok wat nie in daardie omgewing hoort nie en dalk die balans kan versteur, uithaal (bv blesbokke wat in die ruigtes langs ‘n rivier aangehou word). Van kleins af het die luiperd se ma (sowat 18 maande) lank aan sy instink gewerk en hom daarna vrygelaat om te oorleef. Die mark (natuurwette) sal jou in elk geval uithaal as jy die balans versteur. As jou produk, prys, verpakking, waarde nie reg is nie, is daar nie vir jou plek in die mark nie – kopers kan nie gedwing word om by jou te koop nie.\nAs klein besighede nie soos luiperds en koedoes die kans gegun word om hulle eie entrepreneuriese ding te doen nie, bly ekonomiese groei, werkskepping en vaardigheids-ontwikkeling ‘n droom.\nAfrika het die wonderlike geleentheid om al dié dinge by die natuur te leer. Ons regering en regerings in Afrika-lande moet dit net besef en begin “dereguleer”. Hulle moet die klein besighede aanspoor om kreatief te wees en hulle entrepreneurskap oor te dra sodat almal eerder ‘n positiewe gesindheid kan ontwikkel en sê: “Ek werk vir myself en help ander wat my wil help om hulle te ontwikkel.”


Hoe satan ons tekortkoming teen ons gebruik - Suider Kruis\nPosted on 7 Oktober 2018 8 Desember 2018\nDis skrikwekkend om te sien hoeveel mag ons vir satan oor ons lewens kan gee… Die egste is dat baie van ons dit nie eers agterkom nie!\nEk het die afgelope week in die media die verhaal van ‘n Belgiese vrou gelees wat selfmoord gepleeg het oor ‘n geslagsveranderings operasie wat nie uitgewerk het nie. Aanvanklik het ek gedink dat dit net ‘n tragedie was totdat ek verder gelees het en agtergekom het hoeveelheid mense sulke operasies laat doen en dit dan later weer terug laat verander omdat hulle nie tevrede is met die resultate nie. Daar is tot ‘n webruimte op Internet wat opgedra is aan mense wat spyt is oor wat hulle gedoen het!\nIn die verhaal van die vrou, wou haar ouers haar as kind nie hê nie. Sy het gedink dat as sy ‘n man was, alles reg sou uitwerk en sy die aanvaarding kry wat sy so na smag. Ongelukkig het dit nie gebeur nie…\nWat satan nie vir jou vertel nie, is dat behalwe vir voortplanting, enige iemand se geslag groot en deels irrelevant is! Die feit dan jy ‘n man of ‘n vrou is beteken nie dat jy enigsins beter of slegter daaraan toe is nie. Vrouens is biologies beter toegerus op oorlewing as mans, maar dis hoe God dit bedoel het. Dis om die vrou toe te rus om haar kinders te kan grootmaak en te kan beskerm teen gevaar. Mans is weer fisies sterker en meer aggressief omdat dit vir hulle nodig is om gevare te kan afweer met hulle hande. Beide geslagte kan op hulle eie funksioneer, maar sit die twee bymekaar en jy vorm ‘n band wat bitter moeilik is om te breek, want waar die man te kort skiet, vul die vrou aan en andersom!\nDit alles het my laat dink hoe baie mense daar in die wêreld is wat luister na satan en hulleself dan laat vermink in die proses! Ek vat nou alle veranderinge wat jy aan jou liggaam kan maak as ‘n geheel saam; van geslagsverandering tot bors inplantings en so meer. Julle weet, daar is net een persoon wat liggaamsdele perfek kan maak en dit is die Here. Gaan gesels gerus met mense wat hierdie veranderinge gemaak het en jy sal verbaas wees hoe baie mense agterna spyt is oor dit wat hulle gedoen het.\nSatan sal vir jou op ‘n baie subtiele manier vertel dat jy op een of ander manier beter daartoe sal wees as jy ‘n man of ‘n vrou was. Of as jy reeds ‘n vrou is, jy op een of ander manier meer aantreklik sal wees as jou borste groter of kleiner was… Dis absolute LEUNS!\nLiewe kind van God: onthou dat satan vir jou as mens niks voel nie. Hy stel net in een ding belang en dit is jou onsterflike siel. Satan weet dat hy die oorlog teen God nie kan wen nie. Hy weet ook wat sy uiteinde gaan wees, daarom probeer hy so veel moontlik siele saam met hom in die hel kry om sy straf saam met hom te deel! Satan haat die mens met ‘n haat wat nie beskryf kan word nie, want as mens is jy geskape na die ewebeeld van God. Satan was die mooiste engel in die Hemel en jy herinner hom aan alles wat hy nooit meer kan wees nie! Al wat hy dus wil hê is dat jy daardie tempel van God wat jou liggaam is, deur jou eie toedoen moet vernietig of vermink! Pasop vir hom, want hy vernietig deur leuens!\nLiewe leser, moenie vir satan luister nie! Die Here het jou so gemaak met ‘n doel. Ons sien nie altyd die doel nie, maar daar is ‘n rede! Ek gaan afsluit met die volgende storie:\nDaar was ‘n sekere man wat elke oggend en middag twee groot emmers water by ‘n rivier gaan haal het vir sy huis. Hy het die emmers oor ‘n juk gehang en die juk dan op sy skouers geplaas voor hy begin loop het. By die rivier het hy die emmers volgemaak, hulle weer aan die juk gehang en dan die juk weer op sy skouers geplaas. Die emmer aan die regter kant het ‘n klein gaatjie ingehad en sovêr die man geloop het, het die emmer gelek. As die man by die huis gekom het, was die emmer aan die regterkant net half vol. Natuurlik was die emmer baie selfbewus oor sy tekortkoming en eendag het hy by die man gaan kla daaroor. Die man het die emmer na buite gevat en gesê dat hy moet kyk na die kant van die pad waar die heel emmer hang. “Wat sien jy vra die man?” “Niks, behalwe vir sand nie,” antwoord die emmer. “Wat sien jy aan die kant waar jy hang?” ‘n Ry blomme het begin groei aan die kant wat die stukkende emmer hang as gevolg van die water wat elke dag uit hom gelek het. Die emmer het begryp dat daar niks aan die heel emmer se kant gegroei het nie, omdat daar nooit water daaruit gelek het nie, maar as gevolg van sy tekortkoming het die man mooi blomme om elke dag na te kyk as hy met die pad afloop om water te gaan haal.\nSo gaan dit in ons lewens ook. Ons wil graag perfek wees vir Jesus, net soos Hy perfek was. Ons sukkel om hierdie perfeksie na te streef en op die ou end raak ons gefrustreerd deur ons tekortkominge. Net soos met die emmer, sien ons nie die groter prentjie nie. Dit gaan nie oor die gaatjie in die emmer nie, maar oor die water binne in.\nEk het eendag vir die HERE gesê dat ek skaam voel oor al die tekortkominge in my lewe. Jesus antwoord toe dat as daardie tekortkominge nie daar was nie, waardeur sal My lig dan skyn?\n← Die Verhaal van Job\nAs ons God se reëls veronagsaam →


Volhoubaarheid - Die Bombay Sunset Bos\nDie grootste uitdaging van ons tyd het 'n eenvoudige oplossing: bome plant\nKom saam met ons om die eerste bos van Spanje deur 'n modehandelsmerk te plant\nMeer as 300 bome word volledig geborg deur Bombay Sunset\nWaarheen? Dit hang van jou af!\nWil u hê dat ons in u omgewing of dorpie moet plant? Stel 'n voorstel en laat u vriende dit deel. Hoe meer aandele, hoe meer waarskynlik sal u ligging gekies word om die Bombay Sunset bos. Maak nie saak of u nie 'n land het nie, ons sal dit vir u vind.\nStel 'n tuiste vir ons bos voor\nVertel ons net waar u die bos wil plant, dan sal ons 'n plek vind en dit moontlik maak\nDeel aandeel deel!\nHoe meer mense u voorgestelde ligging deel, hoe groter is die kans dat dit die finale ligging word\nLaat die vervelige besonderhede aan ons oor\nOns sal 'n geskikte plek in u voorgestelde plek vind en dit laat gebeur\nGereed om deel te neem?\nStel 'n ligging voor\nSien voorgestelde liggings\nDeelname is maklik! Volg net die stappe:\nStoor hierdie Instagram-storie op u foon:\nMerk u voorgestelde ligging en deel die storie aan u Instagram-profiel. Moenie vergeet om ons ook te merk sodat ons u voorstel kan sien nie!\nDeel die storie met u vriende en vra hulle om dit weer te deel.\nTel elke keer as die storie gedeel word, as 'n stemming vir u voorgestelde liggings, dus hoe meer stemme, hoe beter is u ligging!\nMoet ook nie vergeet om u vriende te vra om ons te merk nie, sodat ons hul stem kan sien\nDeel hierdie ligging om u stem by te voeg!\nStel u ligging nou voor!\nWaarom sien ek nie my voorgestelde ligging nie? Ons lys word elke 48 uur opgedateer. Om 'n plek te aanvaar, moet dit ook minstens vyf keer op Instagram gedeel word. Moenie vergeet om ons @bombaysunset te merk nie!\nBly op die hoogte en ondersteun moederneture by ons\nTaalvoorkeur Spaans Inglese\nOns wil graag kontak hou\nKies al die maniere waarop u wil hoor Bombay Sunset Juweliersware:\nU kan te eniger tyd uitteken deur op die skakel in die bladsyblad van ons e-pos te klik. Besoek ons webwerf vir inligting oor ons privaatheidspraktyke.\nOns gebruik Mailchimp as ons bemarkingsplatform. Deur hieronder te klik om in te teken, erken u dat u inligting aan die Mailchimp oorgedra sal word vir verwerking. Hier is meer inligting oor Mailchimp se privaatheidspraktyke.


Die wenner: Truida Genis\nLees meer oor ons wenner ...\nMe. Alisa Visser (Mosselbaai)\nWat vir my #onmisbaar is in Afrikaans: Die fisiese reaksie wat ek kry wanneer ek die salige vloei van suiwer Afrikaans hoor vanuit iemand se mond - nie 'n enkele woord uit plek nie.\nWaarvoor gaan jy die prysgeld gebruik?\nDit gaan in 'n spaarrekening lê en slegs gebruik word wanneer ek na 'n natuurryke omgewing wil gaan en een word met die aarde sodat ek die nodige inspirasie kan kry om te skryf.\nInskrywing: Mosselbaai: Taaldorp – Dit wat ek sien\nAfrikaans word gevier in die wyse waarop Mosselbaaiers mekaar raakloop by ‘n inkopiesentrum, dan eers stil staan en lang geselsies aanknoop. Dit is vuil grappe deel, rugby op die grootskerm, vuur aansteek, karaoke sing en jou worshond saamneem na die plaaslike kroeg waar almal jou naam en gunstelingdrankie ken. My moedertaal beweeg grasieus in die geritsel van die herfsblare wanneer die windjie so waai in my buurt en die klanke begin weer vorm soos in graad 1 - “t-t-t-t s-s-s-s-tss-tss”. Afrikaans maak dat ek smag na ‘n koppie boeretroos in die winterson op die voorstoep van ‘n ou plaashuis met die reuk van varsgebakte beskuit en die houtvloer se kraakgeluide. My taal het my geleer mens speel nie met ‘n bal in die huis nie. Mens praat nie met ‘n mond vol kos nie en dat Sannie nooit sal sê sy sleep swaar aan daai sout nie. Afrikaans het sy merk gemaak in geskiedenis en het nog baie om te sê. Daar is net ’n paar dinge waaroor ek op my agterpote sal staan: My God, my geliefdes, my land en my taal. Mosselbaai is eg Afrikaans.\nMnr. Naude Avenant (Murraysburg)\nDie dialekte van Afrikaans is vir my soos ‘n pot gemengde lekkers in ’n ou Karoo-winkel, elkeen proe anders maar tog bly dit lekkers. #onmisbaar\nEk trou volgende jaar met my verloofde, wat ek al agt jaar ken en gaan die geld aanskaf vir ons troue in Afrikaans.\nInskrywing: Murraysburg: Taaldorp – Kombers\nDie klein Karoodorpie, Murraysburg, is weggesteek soos 'n ou, antieke trommel onder die grond langs die N1, tussen Kaapstad en Johannesburg. Daar is wel mense wat die trommel al gevind en oopgemaak het. Die antieke trommel het 'n ou lappieskombers in. Elke stukkie lap wat die kombers vorm, verteenwoordig óf kultuur, geloof, menings, óf sienings. Wat almal in gemeen het, is die taal, wat soos die gare die kombers aanmekaar hou, wat die trommel vol lê. Dit is Afrikaans, elke lappie van die kombers het sy eie storie. Daar word vertel in Afrikaans. Of dit in die woonbuurt, skool, winkel, tronk, hospitaal, plaas of deur kind, ouer, boer of krimineel vertolk word. Die taal loop deur die dorpie soos ‘n rivier wat afkom na goeie reëns in die Karoo. Almal is bewus van die water wat die droë veld weer soos ‘n groen kryt inkleur. Almal, ryk of arm, mooi of lelik, vet of maer praat oor die reën wat geval het in hulle moedertaal ... dit is Afrikaans wat die dorpie skoonwas.\nMe. Lucreshia Pietersen (Swellendam)\nMy Afrikaans is onmisbaar ...Hoe anders gaan ek myself so gemaklik en spontaan kan uitdruk, of ek nou liries raak of sommer net "chat", dis MY TAAL!\nEk gaan myself 'n klein bederfie gun en moontlik 'n kinderhartjie bly maak hierdie Kersfees.\nInskrywing: Swellendam: Kuierdorp – Kuiertaal\nHiergh pgraat ons Afrikaans! Hetsy met 'n bgry, soos in "Antie het djy nie vir my biechie,(bietjie uitgespreek as sulks), gogrt nie." Met die Kaapse Vlakte Afrikaans-Engels-mix. "Ek wil biechie veggie soup maak man. " Die Namibianer, soos sy haarself noem, het verreweg die mooiste aksent vir my! "Die d... tjenners het weer hoe laat in die se huis gekom. Hulle se pa is weer dik de m*&# in." Moenie vergeet van: "how much my fwend" by die spaza-shop. "Sikety six land my fwend". Bedoelende, "R66,00 my friend". Dan nog onse Xhosa-buurman: "Jirre myvrou wannergh jou man sy kom by die hys?" Jy trap in die strik. Besef eers agterna jy het sy aksent aangeneem met jou antwoord: "Nee medulla, hy gan goed. Wanner jy gan by die laaaand?"\nMej. Heidi-Jane M de Wee (Upington)\nDie verskeie idiome en vergelykings wat in hierdie besondere taal gevind word, is die een aspek wat Afrikaans vir my onmisbaar maak.\nEk is tans 'n student wat vreeslik uitsien na die vakansie,so hierdie prysgeld gaan ek beslis gebruik om myself en ook my familie tydens die feestyd te bederf.\nInskrywing: Upington: Kuierdorp\nGee my nog 'n taal so mooi soos Afrikaans,'n taal met 'n uitdrukking vir elke emosie onder die son. Vir die mense in my dorp is Afrikaans hulle gemaksone. Wanneer daar Afrikaans gepraat word,voel jy letterlik die rooi woestynsand vuurwarm onder jou voetsole. Die inwoners van my dorp is Afrikaans gemaak en net so laat staan. Afrikaans is by een en elke individu in my dorp ingewortel, en dit sal baie moeite neem om hierdie wortels ooit los te grawe. Die Afrikaanse taal vloei uit die monde van die mense in my pragtige dorp net soos die water van die Oranjerivier gemaklik en rustig tussen die riete deurvloei. Die taal Afrikaans takel jou hartsnare, en laat jou die mooiste liedjie sing, in Afrikaans natuurlik. Afrikaans is die taal wat al die mense van my dorp bind met 'n band van diversiteit, omdat elkeen sy of haar eie dialek van Afrikaans praat. Op die einde van die dag bly dit hierdie einste band wat almal in die dorp eintlik een groot familie maak. Afrikaans is 'n taal wat verdien om gevier te word, want Afirkaans is waarlik plesierig!\nNoelene Hartzenberg (Bloemfontein)\nAfrikaans is in my gene ingeweef in my moederskoot - ek is Afrikaans, Afrikaans is ek.\nMy prysgeld gaan ek gebruik om my kollegas te bederf met elk ‘n Afrikaanse boek vir Kerfees. So ondersteun ek my taal en maak hulle harte bly.\nInskrywing: Bloemfontein: Sakedorp – Afrikaans my taal\nBloemfontein is ‘n kookpot van kulture, maar hier praat ons lekker Afrikaans. Bloem sit in die hartland van Suid-Afrika en hier klop ons harte warm vir Afrikaans. Ons gooi Afrikaans die kant toe en daai kant toe, maar hy val altyd net waar hy moet. As die kaas muf dan sê ons "daar is wol op" as jou onderklere pla en in jou boude optrek sê ons "die koei eet lap". As ons baie geld aan die begin van die maand het, sê ons "die kinders spring riem(tou) met die wors, en maandeinde as die geld skraps is en ons eet min, want die stoof staan stil, sê ons "die kat sit op die stoof". Die bye is my getuie as ek te sterwe kom en eendag boontoe "Upingtington" toe gaan, dan sal ek daar ook Afrikaans praat net soos in Bloem!!! Kaching!!